Document ID: 32002R1221

Reference:
EUR-Lex - 32002R1221 - ET
Tähtis õiguslik teade
|
32002R1221
Euroopa Liidu Teataja L 179 , 09/07/2002 Lk 0001 - 0005
Euroopa Parlamendi ja nõukogu määrus (EÜ) nr 1221/2002,10. juuni 2002,valitsemissektori muude kontode kui rahastamiskontod kvartaliandmete kohtaEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 285,võttes arvesse komisjoni ettepanekut, [1]võttes arvesse Euroopa Keskpanga arvamust, [2]toimides asutamislepingu artiklis 251 sätestatud korras [3]ning arvestades järgmist:(1) Ühenduses kasutatavat Euroopa rahvamajanduse ja regionaalse arvepidamise süsteemi (ESA 95) käsitlev nõukogu 25. juuni 1996. aasta määrus (EÜ) nr 2223/96 [4] sisaldab ühiste standardite, määratluste, liigituste ja raamatupidamiseeskirjade kontrollraamistikku liikmesriikide kontode koostamiseks, et rahuldada ühenduse statistikavajadusi ja saada liikmesriikide vahel võrreldavaid tulemusi.(2) Valuutakomitee aruandes teabevajaduse kohta, mille kiitis 18. jaanuaril 1999 heaks majandus- ja rahandusministrite nõukogu, rõhutatakse, et majandus- ja rahaliidu ning ühtse turu nõuetekohase toimimise seisukohast on majanduspoliitika tõhusal järelevalvel ja kooskõlastamisel suur tähtsus ja et selleks on vaja terviklikku statistilise teabe süsteemi, mis annab poliitikakujundajatele vajalikke andmeid, mille põhjal oma otsuseid teha. Samuti öeldi selles aruandes, et suurt tähelepanu tuleks pöörata liikmesriikide rahanduse lühiajalisele statistikale, eelkõige majandus- ja rahaliidus osalevate liikmesriikide puhul, ja et eesmärk on järkjärgulise lähenemisviisi abil koostada valitsemissektori muude kontode kui rahastamiskontod lihtsustatud kvartaliandmed.(3) On asjakohane määratleda valitsemissektori muude kontode kui rahastamiskontod kvartaliandmed ESA 95 kohase valitsemissektori kulude ja tulude liigituse põhjal, mis on määratletud komisjoni 10. juuli 2000. aasta määruses (EÜ) nr 1500/2000, millega rakendatakse nõukogu määrust (EÜ) nr 2223/96 valitsemissektori kulude ja tulude suhtes [5].(4) Järkjärgulises lähenemisviisis seati esikohale maksud, tegelikud sotsiaalmaksed ja muud sotsiaaltoetused kui mitterahalised sotsiaalsiirded, mis kujutavad endast liike, mis on riigi rahanduse suundumuste usaldusväärseteks näitajateks ja mis on juba õigel ajal saadaval (esimene järk).(5) Selle esimese liikidekogumi edastamist kõikides liikmesriikides alates 2000. aasta juunist kord kvartalis hõlmab komisjoni 3. veebruari 2000. aasta määrus (EÜ) nr 264/2000 nõukogu määruse (EÜ) nr 2223/96 rakendamise kohta riigi rahanduse lühiajalise statistika suhtes [6].(6) Esimest järku on vaja täiendada veel ühe liikidekogumiga, et saada täielik loend valitsemissektori kulude ja tulude liikidest.(7) Tuleks hinnata käesoleva määruse alusel esitatavate kvartaliandmete usaldusväärsust võrreldes aastaandmetega. Seetõttu tuleks enne 2005. aasta lõppu koostada aruanne kvartaliandmete kvaliteedi kohta.(8) Määruse (EÜ) nr 2223/96 artiklites 2 ja 3 on sätestatud tingimused, mille alusel komisjon võib teha ESA 95 meetodites muudatusi, et selgitada ja täiustada selle sisu. Valitsemissektori muude kontode kui rahastamiskontod kvartaliandmete koostamiseks on liikmesriikides vaja lisavahendeid. Seetõttu ei saa nende edastamist komisjonile ette näha komisjoni otsusega.(9) Nõukogu otsusega 89/382/EMÜ, Euratom [7] asutatud statistikaprogrammi komiteega ning nõukogu otsusega 91/115/EMÜ [8] asutatud monetaar-, finants- ja maksebilansistatistika komiteega on kummagagi konsulteeritud vastavalt nimetatud kahest otsusest asjakohase otsuse artiklile 3,ON VASTU VÕTNUD KÄESOLEVA MÄÄRUSE:Artikkel 1EesmärkKäesoleva määruse eesmärk on määratleda valitsemissektori muude kontode kui rahastamiskontod kvartaliandmete sisu, kehtestada loend nendest ESA 95 kohastest liikidest, mille liikmesriigid peavad edastama alates 30. juunist 2002, ja piiritleda nende liikide põhitunnused.Artikkel 2Valitsemissektori muude kontode kui rahastamiskontod kvartaliandmete sisuValitsemissektori muude kontode kui rahastamiskontod kvartaliandmete sisu on määratletud lisas ESA 95 kohase valitsemissektori kulude ja tulude liigituse põhjal.Artikkel 3Liigid, mille kohta edastatakse kvartaliandmed1. Liikmesriigid edastavad komisjonile (Eurostatile) kvartaliandmed lisas esitatud loendis sisalduvate liikide või liikiderühmade kohta, välja arvatud need liigid, mille kohta tuleb andmed edastada määruse (EÜ) nr 264/2000 kohaselt.2. Kvartaliandmed edastatakse valitsemissektori kulude ja tulude järgmiste liikide või liikiderühmade kohta:a) kulud:- vahetarbimine (P.2),- kapitali kogumahutus + mittetoodetud mittefinantsvara soetamine miinus realiseerimine (P.5 + K.2),- kapitali kogumahutus põhivarasse (P.51),- töötajate hüvitised (D.1),- muud tootmismaksud (D.29),- subsiidiumid, makstavad (D.3),- omanditulu (D.4),- intressid (D.41),- jooksvad tulumaksud, omandimaksud jne (D.5),- mitterahalised sotsiaalsiirded, mis on seotud kulutustega toodetele, mida turutootjad pakuvad kodumajapidamistele (D.6311 + D.63121 + D.63131),- muud jooksvad siirded (D.7),- kodumajapidamiste pensionifondieraldiste netoväärtuse muutusest tulenev korrigeerimine (D.8),- kapitalimaksud + investeerimistoetused + muud kapitalisiirded, makstavad (D.91 + D.92 + D.99);b) tulud:- turutoodang + toodang oma lõpptarbimiseks + maksed muu turuvälise toodangu eest (P.11 + P.12 + P.131),- muud tootmistoetused, saadavad (D.39),- omanditulu (D.4),- arvestuslikud sotsiaalmaksed (D.612),- muud jooksvad siirded (D.7),- investeerimistoetused + muud kapitalisiirded, saadavad (D.92 + D.99).3. D.41, D.7, D.92 ja D.99 kohased tehingud ühendatakse valitsemissektori piires. Muid tehingud ei ühendata.Artikkel 4Kvartaliandmete koostamine: allikad ja meetodid1. Kvartaliandmed 2001. aasta esimese kvartali kohta ja edaspidi koostatakse järgmiste eeskirjade kohaselt:a) kvartaliandmed põhinevad võimalust mööda algallikatest saadud vahetul teabel, kusjuures eesmärk on iga kvartali puhul minimeerida esimeste hinnangute ja lõplike näitajate vahelist erinevust;b) vajaduse korral täiendatakse vahetuid andmeid, kohandades katvust ja mõisteid, et kooskõlastada kvartaliandmed ESA 95 mõistetega;c) kvartaliandmed ja vastavad aastaandmed on omavahel kooskõlas.2. Kvartaliandmed, mis käsitlevad 1999. aasta esimest kvartalit kuni 2000. aasta neljandat kvartalit, koostatakse selliste allikate ja meetodite abil, mis tagavad kvartaliandmete ja vastavate aastaandmete kooskõla.Artikkel 5Kvartaliandmete edastamise ajakava1. Artiklis 3 osutatud kvartaliandmed esitatakse komisjonile (Eurostatile) hiljemalt kolm kuud pärast selle kvartali lõppu, mille kohta need andmed on.Kõik eelmiste kvartalite andmetes tehtud parandused edastatakse samal ajal.2. Esimesed kvartaliandmed edastatakse 2002. aasta esimese kvartali kohta. Liikmesriigid esitavad need andmed hiljemalt 30. juunil 2002.Kui riikide statistikasüsteeme on vaja põhjalikult kohandada, võib komisjon siiski anda kõige rohkem üheks aastaks erandi, mis käsitleb kvartaliandmete esimest edastamist 2002. aasta esimese kvartali kohta ja edaspidi.Artikkel 6Tagasiulatuvate andmete edastamine1. Liikmesriigid esitavad komisjonile (Eurostatile) tagasiulatuvad kvartaliandmed seoses artiklis 3 osutatud liikidega 1999. aasta esimese kvartali kohta ja edaspidi.2. Kvartaliandmed 1999. aasta esimese kvartali kohta kuni 2001. aasta neljanda kvartali kohta edastatakse komisjonile (Eurostatile) hiljemalt 30. juunil 2002.Kui riikide statistikasüsteeme on vaja põhjalikult kohandada, võib komisjon siiski anda kõige rohkem üheks aastaks erandi, mis käsitleb kvartaliandmete esimest edastamist 1999. aasta esimese kvartali kohta ja edaspidi.Artikkel 7Rakendamine1. Samal ajal, kui liikmesriigid hakkavad artikli 5 lõikes 2 osutatud ajakava kohaselt esitama kvartaliandmeid, esitavad nad komisjonile (Eurostatile) kirjelduse allikatest ja meetoditest, mida on kasutatud artiklis 3 osutatud kvartaliandmete koostamiseks (esialgne kirjeldus).2. Kõik parandused kvartaliandmete koostamisel kasutatud allikate ja meetodite esialgses kirjelduses esitatakse komisjonile (Eurostatile) parandatud andmete edastamisel.3. Komisjon (Eurostat) teatab statistikaprogrammi komiteele ning monetaar-, finants- ja maksebilansistatistika komiteele iga liikmesriigi kasutatavad allikad ja meetodid.Artikkel 8AruanneArtiklis 3 piiritletud liikide kohta edastatud andmete põhjal ja pärast konsulteerimist statistikaprogrammi komiteega esitab komisjon (Eurostat) Euroopa Parlamendile ja nõukogule hiljemalt 31. detsembril 2005 aruande, milles hinnatakse liikmesriikide esitatud kvartaliandmete usaldusväärsust.Artikkel 9Üleminekusätted1. Liikmesriigid, kes ei saa lõikes 4 sätestatud üleminekuajal kvartaliandmeid 2001. aasta esimese kvartali kohta ja edaspidi edastada artikli 4 lõikes 1 ettenähtud allikate ja meetodite abil ning artikli 5 lõikes 1 osutatud ajakava kohaselt, kohaldavad lõiget 2.2. Lõikes 1 kirjeldatud liikmesriigid edastavad komisjonile (Eurostatile) artikli 5 lõikes 1 osutatud ajakava kohaselt "kõige tõenäolisemad kvartaliprognoosid" (st prognoosid, milles sisalduvad kõik uued andmed, mis muutuvad kättesaadavaks valitsemissektori muude kontode kui rahastamiskontod kvartaliandmete süsteemi täiustamisel).Samal ajal teatavad nad, mida on veel vaja teha allikate ja meetodite viimiseks kooskõlla artikli 4 lõikega 1.3. Lõikes 4 sätestatud üleminekuajal uurib komisjon (Eurostat) edusamme, mida liikmesriigid on teinud artikli 4 lõike 1 täielikuks täitmiseks.4. Üleminekuaeg algab artikli 5 lõikes 2 sätestatud esimese edastuse päeval ja lõpeb hiljemalt 31. märtsil 2005.Artikkel 10JõustumineKäesolev määrus jõustub kahekümnendal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Luxembourg, 10. juuni 2002Euroopa Parlamendi nimelpresidentP. CoxNõukogu nimeleesistujaJ. Piqué I Camps[1] EÜT C 154 E, 29.5.2001, lk 300.[2] EÜT C 131, 3.5.2001, lk 6.[3] Euroopa Parlamendi 3. juuli 2001. aasta arvamus (EÜT C 65 E, 14.3.2002, lk 33) ja nõukogu 7. mai 2002. aasta otsus.[4] EÜT L 310, 30.11.1996, lk 1. Määrust on viimati muudetud määrusega (EÜ) nr 359/2002 (EÜT L 58, 28.2.2002, lk 1).[5] EÜT L 172, 12.7.2000, lk 3.[6] EÜT L 29, 4.2.2000, lk 4.[7] EÜT L 181, 28.6.1989, lk 47.[8] EÜT L 59, 6.3.1991, lk 19. Otsust on viimati muudetud otsusega 96/174/EÜ (EÜT L 51, 1.3.1996, lk 48).--------------------------------------------------LISAValitsemissektori muude kontode kui rahastamiskontod kvartaliandmete sisuValitsemissektori muude kontode kui rahastamiskontod kvartaliandmed on määratletud komisjoni määruses (EÜ) nr 1500/2000 sisalduva valitsemissektori kulude ja tulude loendi põhjal.Valitsemissektori kulud moodustuvad ESA 95 liigituste kohastest kuludest, mis on märgitud valitsemissektori kontodel kasutamise poolele või varade muutumise poolele või kohustuste ja netovara muutumise poolele, välja arvatud D.3, mis on märgitud valitsemissektori kontodel ressursipoolele.Valitsemissektori tulud moodustuvad ESA 95 liigituste kohastest tuludest, mis on märgitud valitsemissektori kontodel ressursipoolele või kohustuste ja netovara muutumise poolele, välja arvatud D.39, mis on märgitud valitsemissektori kontodel kasutamise poolele.Määratluse järgi on eespool piiritletud valitsemissektori tulude ja kulude vahe kõnealuse sektori netolaenuandmine (+)/-võtmine (−).Valitsemissektori piires D.41, D.7, D.92 ja D.99 kohased tehingud ühendatakse. Muid tehingud ei ühendata.Allpool olevas tabelis on esitatud ESA 95 kohased liigid, millest valitsemissektori kulud ja tulud koosnevad. Kaldkirjas esitatud liikide kohta juba edastatakse kvartaliandmeid komisjoni määruse (EÜ) nr 264/2000 alusel.ESA 95 kohased tähised | Valitsemissektori kulud |P.2 | Vahetarbimine |P.5 + K.2 | Kapitali kogumahutus + mittetoodetud mittefinantsvara soetamine miinus realiseerimine |P.51 | Kapitali kogumahutus põhivarasse |D.1 | Töötajate hüvitised |D.29 | Muud tootmismaksud |D.3 | Subsiidiumid, makstavad |D.4 | Omanditulu |D.41 | Intressid |D.5 | Jooksvad tulumaksud, omandimaksud jne |D.62 + D.6311 + D.63121 + D.63131 | Sotsiaaltoetused, v.a mitterahalised sotsiaalsiirded + mitterahalised sotsiaalsiirded, mis on seotud kulutustega toodetele, mida turutootjad pakuvad kodumajapidamistele |D.7 | Muud jooksvad siirded |D.8 | Kodumajapidamiste pensionifondieraldiste netoväärtuse muutusest tulenev korrigeerimine |D.9 | Kapitalisiirded, makstavad |ESA 95 koodid | Valitsemissektori tulud |P.11 + P.12 + P.131 | Turutoodang + toodang oma lõpptarbimiseks + maksed muu turuvälise toodangu eest |D.2 | Tootmis- ja impordimaksud |D.39 | Muud tootmistoetused |D.4 | Omanditulu |D.5 | Jooksvad tulumaksud, omandimaksud jne |D.61 | Sotsiaalmaksed |D.611 | Tegelikud sotsiaalmaksed |D.612 | Arvestuslikud sotsiaalmaksed |D.7 | Muud jooksvad siirded |D.9 | Kapitalisiirded, saadavad |D.91 | Kapitalimaksud |B.8g | Kogusääst |B.9 | Netolaenuandmine/-võtmine |--------------------------------------------------

Summary:
ELi riikide valitsemissektori muude kontode kui rahastamiskontod kvartaliandmete kogumine
ELi riikide valitsemissektori muude kontode kui rahastamiskontod kvartaliandmete kogumine
KOKKUVÕTE:
määrus (EÜ) nr 1221/2002 valitsemissektori muude kontode kui rahastamiskontod kvartaliandmete kohta
MIS ON MÄÄRUSE EESMÄRK?
              
Selles määratletakse avaliku sektori muude kontode kui rahastamiskontod peamised kategooriad vastavalt süsteemile ESA 95, mille andmed peavad Euroopa Liidu (EL) riikide statistikaametid edastama iga kolme kuu tagant Euroopa Komisjonile (Eurostatile).
PÕHIPUNKTID
Kvartaliandmed hõlmavad nii valitsemissektori kulusid kui ka tulusid.
Eurostati andmetel koosneb valitsemissektor neljast allsektorist:
keskvalitsus,
osariigi valitsus,
kohalik omavalitsus ja
sotsiaalkindlustusfondid.
Kulud:
vahetarbimine*,
kapitali kogumahutus*,
kapitali kogumahutus põhivarasse*,
töötajate hüvitised*,
muud tootmismaksud,
subsiidiumid,
intressitulu,
intressid,
tulu- ja omandimaksud,
kodumajapidamistele pakutavad sotsiaal-* ja muud siirded,
investeerimistoetused ja muud kapitalisiirded.
Tulud:
turutoodang (kõik turul müüdavad või turul müümiseks mõeldud tooted) ja muud valitsemissektori toodanguga seotud maksed;
tootmis- ja impordimaksud, tulu- ja omandimaksud, kapitalimaksud;
muud tootmistoetused;
intressitulu;
tegelikud ja arvestuslikud sotsiaalmaksud (kus arvestuslikud sotsiaalmaksud on tööandjate poolt töötajate eest makstavad sotsiaalmaksud);
muud jooksvad siirded;
investeerimistoetused ja muud kapitalisiirded.
Esimesed õigusakti alusel edastatud kvartaliandmed käsitlesid 2002. aasta esimest kvartalit. Enne seda kohaldati üleminekueeskirju alates 1999. aasta algusest.
ELi riigid peavad
esitama andmed hiljemalt kolm kuud pärast selle kvartali lõppu, mille kohta need andmed on;
teavitama Eurostati andmete kogumiseks kasutatud allikatest ja meetoditest.
Komisjon peab
teavitama Euroopa statistikasüsteemi komiteed ning monetaar-, finants- ja maksebilansistatistika komiteed ELi riikide kasutatavatest allikatest ja meetoditest;
esitama hiljemalt 31. detsembriks 2005 aruande, milles hinnatakse ELi riikide kvartaliandmete usaldusväärsust.
MIS AJAST MÄÄRUST KOHALDATAKSE?
              
Määrust kohaldatakse alates 29. juulist 2002.
TAUST
              
Euroopa rahvamajanduse ja regionaalse arvepidamise süsteemi ehk ESA 95 (mis on praeguseks asendatud süsteemiga ESA 2010) raames kogutakse võrreldavaid, ajakohaseid ja usaldusväärseid andmeid ELi riikide ja piirkondade majanduse struktuuri ja arengu kohta.
* PÕHIMÕISTED
              
Vahetarbimine: mõiste, mille abil mõõdetakse tootmisprotsesside sisendina tarbitavate kaupade ja teenuste väärtust.
Kapitali kogumahutus: kapitali kogumahutus põhivarasse, varude muutus ja soetamine miinus realiseerimine.
Kapitali kogumahutus põhivarasse: uue põhivara soetamine ja olemasolev põhivara (näiteks kinnisvara, tootmisrajatised ja -seadmed), maaparanduskulud ning hoonete ehitamise kulud.
Töötajate hüvitised: summaarne palk (enne maksude mahaarvamist) ja tööandja sotsiaalmaksed, mida tööandjad maksavad töötajatele tehtud töö eest.
Sotsiaalsiirded: riigiasutuste ja kodanikuühiskonna organisatsioonide sotsiaalabi inimestele, kes elavad vaesuses või keda vaesus ohustab.
PÕHIDOKUMENT
            
Euroopa Parlamendi ja nõukogu 10. juuni 2002. aasta määrus (EÜ) nr 1221/2002 valitsemissektori muude kontode kui rahastamiskontod kvartaliandmete kohta (EÜT L 179, 9.7.2002, lk 1–5)
Määruse (EÜ) nr 1221/2002 järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
Viimati muudetud: 27.02.2017